Document ID: 32011D0379
Publication Date: 2011-06-27

Title and Content:
IZVEDBENI SKLEP KOMISIJE
z dne 27. junija 2011
o mesečnih plačilih EKJS za izdatke, ki so jih plačilne agencije držav članic izvršile maja 2011
(notificirano pod dokumentarno številko C(2011) 4497)
(2011/379/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (1) ter zlasti člena 15(2) in člena 16 Uredbe,
ob upoštevanju Uredbe Komisije (ES) št. 883/2006 z dne 21. junija 2006 o podrobnih pravilih za uporabo Uredbe Sveta (ES) št. 1290/2005 v zvezi z vodenjem računovodskih evidenc plačilnih agencij, izjavami o izdatkih in prejemkih ter pogojih za povračila izdatkov v okviru EKJS in EKSRP (2) ter zlasti člena 9 Uredbe,
po posvetovanju z Odborom za kmetijske sklade,
ob upoštevanju naslednjega:
(1)
V skladu s členom 14(1) in členom 15(2) Uredbe (ES) št. 1290/2005 Komisija odloči o mesečnih plačilih, s katerimi državam članicam povrne izdatke, ki so jih pooblaščene plačilne agencije izvršile v okviru Evropskega kmetijskega jamstvenega sklada (EKJS) v določenem referenčnem obdobju, in jim tako zagotovi potrebna finančna sredstva. To odločitev sprejme na podlagi informacij, ki so jih v skladu s členom 8(1) Uredbe (ES) št. 1290/2005 in členom 4 Uredbe (ES) št. 883/2006 sporočile države članice.
(2)
V skladu s členom 17(1) in (2) Uredbe (ES) št. 1290/2005 lahko Komisija pri potrjevanju obračunov ne glede na odločitve o potrditvi obračunov iz členov 30 in 31 navedene uredbe državam članicam zmanjša ali začasno ustavi mesečna plačila, če na podlagi izjav o izdatkih ali predloženih podatkov ne more ugotoviti, ali je poraba sredstev v skladu s pravili Skupnosti, ki se uporabljajo. Pred tem mora zadevnim državam članicam omogočiti, da predložijo pripombe.
(3)
Zaradi pravilnosti takih izdatkov mora Komisija zagotoviti, da države članice spoštujejo pogoje in roke za izplačila pomoči ali premij v korist upravičencev, ki jih določa zakonodaja Skupnosti. V skladu s členom 16 Uredbe (ES) št. 1290/2005 se vsa plačila, izvršena zunaj rokov, ki jih določa zakonodaja Skupnosti, štejejo za neupravičena. Pri tem mora Komisija zmanjšati znesek mesečnih plačil državam članicam in z različnimi stopnjami iz člena 9(1) in (2) Uredbe (ES) št. 883/2006 finančni vpliv zmanjšanja spremeniti sorazmerno z zamudo plačila. Vendar v skladu s členom 9(3) navedene uredbe uporabi manjši delež zmanjšanja ali plačila sploh ne zmanjša, če so pri upravljanju nekaterih ukrepov nastopili posebni pogoji ali če država članica to utemeljeno obrazloži.
(4)
Komisija je ugotovila, da je del izdatkov, ki so jih do 31. marca 2011 izvršili Belgija, Nemčija, Irska, Grčija, Španija, Francija, Italija, Nizozemska, Portugalska, Romunija, Slovaška in Združeno kraljestvo, nastal po predpisanih rokih.
(5)
Komisija meni, da so pri upravljanju nekaterih ukrepov nastopile posebne težave oziroma da so Belgija, Nemčija, Francija, Nizozemska in Združeno kraljestvo te utemeljeno obrazložile, zato je v teh primerih primerno uporabiti manjše oziroma nične deleže zmanjšanja, določene v nadaljevanju.
(6)
Zadevnim državam članicam je treba od mesečnih plačil odšteti naslednji znesek plačil, izvršenih po predpisanih rokih: 13 215,75 EUR Irski, 1 599 146,78 EUR Grčiji, 1 678 840,21 EUR Španiji, 6 820 961,97 EUR Franciji, 1 238 597,55 EUR Italiji, 1 840 302,79 EUR Portugalski, 82 816,73 EUR Romuniji, 346 334,22 EUR Slovaški in 156 316,53 EUR Združenemu kraljestvu.
(7)
Zadevne države članice so bile obveščene o predlaganih zmanjšanjih. Pozvane so bile, da predložijo dodatne informacije in lastno mnenje. Zmanjšanja so bila izračunana na podlagi informacij, ki jih je prejela Komisija -
SPREJELA NASLEDNJI SKLEP:
Člen 1
Mesečna plačila za kritje izdatkov, ki so jih plačilne agencije držav članic izvršile maja 2011 v okviru EKJS, se določijo v skladu s preglednico iz Priloge.
Ta sklep ne posega v nadaljnje sklepe, ki jih Komisija sprejme v zvezi s potrjevanjem obračunov in skladnosti ter postopki po členih 17 in 17a Uredbe (ES) št. 1290/2005.
Člen 2
Ta sklep je naslovljen na države članice.
V Bruslju, 27. junija 2011

Classification:
Level 1 Topics: 100161
100144
100146
Level 2 Topics: 100282
100177
100185
Level 3 Topics: 1005
712
5283
5576
All Topics: 5283
5575
8460
979